***З А П И С Н И К***

***Од единаесеттата седница на Советот на Општина Богданци,***

***одржана на 13.12.2013 година во салата на Советот на општина Богданци со почеток во 16.00 часот***

Седницата ја отвори и со неа раководеше Блаже Шапов, Претседател на Советот на општина Богданци.

Од вкупно 11 (единаесет) советници, на седницата беа присутни 9 (девет) члена на Советот на општина Богданци, и тоа: Блаже Шапов - претседател, Душко Енџекчев, Никола Стратров, Ристо Енџекчев, Риса Бејкова, Катерина Чрчева, Борис Ванчев, Сузана Мандалова и Стојан Воданов. Оправдано отсутни беа советниците Ристо Киров и Кристијан Тодоров за кој претседателот објасни дека го најавиле своето отсуство.

Претсесателот на Советот констатираше дека на Седницата присуствуваат мнозинството советници на Советот и дека Советот може полноважно да одлучува.

За записничар на седницата беше одредена Даринка Минова од општинската администрација.

Потоа за работа на седницата го предложи следниот

# ДНЕВЕН РЕД

1. **Предлог-Одлука за измена на распоредот на средствата во Буџетот на општина Богданци за 2013 година;**
2. **Предлог-Одлука за давање согласност за намената на инвестицијата и обезбедените средства за реализација на проект.**

Претседателот на Советот отвори расправа по предложениот дневен ред.

Бидејќи никој не се јави за дисуксија, Претседателот ја затвори расправата и го стави на усвојување предложениот Дневен ред.

Дневниот ред се усвои со 9 (девет) гласа „За“, од вкупно 11 (единаесет) члена колку што брои Советот.

Потоа се премина на работа по усвоениот Дневен ред:

***Точка 1.* *Предлог-Одлука за измена на распоредот на средствата во Буџетот на општина Богданци за 2013 година;***

Претседателот отвори дискусија, а најпрво и даде збор на Даринка Минова од општинската администрација да ја објасни предложената Одлука.

Збор зеде Даринка Минова која објасни дека во случајов се работи за недостиг од средства по основ на плати така што заради реализација на платите за вработените во СОУ „Богданци“ потребно е да се изврши измена на распоредот на средствата во Буџетот на општина Богданци. Објасни дека со пренамената недостигот од средства ќе се надополни од контата 424201-Одржување на згради, 421240-течни горива и 481230-Реконструкција на деловни објекти, од причини што кај овие конта се јавува вишок на планирани средства кои до крајот на годината би останале неискористени така што се слободни за да се изврши пренамена.

Бидејќи никој не се јави за збор, се премина на донесување на предложената Одлука.

Одлуката за измена на распоредот на средствата во Буџетот на општина Богданци за 2013 година се донесе со 8 (осум) Гласа „За“(Душко Енџекчев, Никола Стратров, Ристо Енџекчев, Риса Бејкова, Катерина Чрчева, Борис Ванчев, Сузана Мандалова и Стојан Воданов).

***Точка 2. Предлог-Одлука за давање согласност за намената на инвестицијата и обезбедените средства за реализација на проект.***

Претседателот отвори дискусија, а најпрво и даде збор на Даринка Минова од општинската администрација да ја објасни предложената Одлука.

Збор зеде Даринка Минова која објасни дека е потребно да се донесе Одлука со која ќе се утврди учеството на општината во проектот „Подготовка на техничка документација за изградба на Пречистителна станица за населено место Стојаково. Додаде дека со Одлуката се предлага средствата да бидат во висина од 366.600,00 денари, односно 26,1% од вредноста на истиот која изнесува 1.400.000,00 денари.

Бидејќи никој не се јави за збор се премина на гласање по предлог – Одлуката.

Одлуката за давање согласност за намената на инвестицијата и обезбедените средства за реализација на проект се донесе со 9 (девет) Гласа „За“.

Со ова беше исцрпен дневниот ред и Седницата заврши.

**Број 07-2326/1**

**од 13.12.2013 година *Претседател***

**Богданци *на Советот на општина Богданци***

***Блаже Шапов***